இதையடுத்து, சென்னையில் செய்தியாளர்களுக்குப் பேட்டியளித்த நடிகர் கமல்ஹாசன், "கட்சியின் பெயர் சின்னம் பற்றிய அறிவிப்பு பிப்ரவரி 21-ம் தேதி வெளியிடப்படும். ராமேஸ்வரத்தில் உள்ள அப்துல் கலாம் நினைவிடத்திலிருந்து சுற்றுப்பயணம் தொடங்கவுள்ளேன். நம் பயணம் கஜானாவை நோக்கியது அல்ல; வெற்றியை நோக்கிய பயணம். இந்தப் பயணம் மக்களுக்கானது என்பதை நாம் அவர்களிடம் தெரிவிக்க வேண்டும். கல்வி, சுகாதாரம், மருத்துவம், போக்குவரத்து ஆகியன தமிழ்நாட்டில் சரிவர இல்லை. அதைச் சரிசெய்யவே அரசியலுக்கு வந்துள்ளேன். இளைய இந்தியாவின் வழித்தடம் டிஜிட்டல் இந்தியா. கிராமப்புறங்களுக்கும் டிஜிட்டல் தொழில்நுட்பம் செல்ல வேண்டும். என் ஆயுளுக்குள் இந்தியாவைப் பெருமைப்படும் அளவுக்கு மாற்றுவேன். முதல்கட்டமாக, ராமநாதபுரம், மதுரை, நெல்லை, சிவகங்கை ஆகிய மாவட்டங்களில் சுற்றுப்பயணம் செய்யவிருக்கிறேன். தொடர்ந்து, மாநிலம் முழுவதும் சுற்றுப்பயணம் செய்யவுள்ளேன்" என்றார்.